Miestny úrad mestskej časti Bratislava-Petržalka

Z á p i s n i c a 

z rokovania 6. zasadnutia Miestneho zastupiteľstva mestskej časti Bratislava-Petržalka konaného dňa 29.5.2007

Prítomní: podľa prezenčnej listiny 
Ospravedlnení: Mgr. Marián Dragúň, CSc.
Neospravedlnený: Ing. Tomáš Weissensteiner
Program: podľa pozvánky
Otvorenie zasadnutia:
Zasadnutie otvoril Doc. RNDr. Milan Ftáčnik, CSc. starosta mestskej časti. Privítal prítomných a skonštatoval, že miestne zastupiteľstvo je uznášaniaschopné počtom 34 prítomných poslancov, t.j. 85 %.
V priebehu rokovania sa počet poslancov v rokovacej sieni menil.

Návrh na doplnenie a zmenu programu:

Starosta zaradil na  rokovanie materiály:

1.	„Návrh na odvolanie a voľbu členov rady Fondu statickej dopravy v mestskej časti Bratislava-Petržalka“ – ako bod č. 8
2.	„Návrh na vymenovanie Ing. Pavla Kleinerta za riaditeľa m.p. Verejnoprospešné služby od 1. júna 2007“ – ako bod č. 9.

Schválenie programu rokovania:
Hlasovanie o navrhnutom programe rokovania podľa pozvánky – za 34, proti 0, zdržal sa 0 -návrh bol prijatý - program rokovania bol odsúhlasený.

Voľba návrhovej komisie:
Do návrhovej komisie boli zvolení:  RNDr. Eugen Lexmann
	Ing. Peter Guttman
	PhDr. Ľudmila Farkašovská
	
Hlasovanie – za 34, proti 0, zdržal sa 0 - návrh bol prijatý.

Voľba overovateľov zápisu:
Za overovateľov zápisu boli schválení:  Ing. Juraj Kocka
			Anna Sotníková

Hlasovanie – za 33, proti 0, zdržal sa 1 – návrh bol prijatý.

l. Kontrola plnenia uznesení Miestneho zastupiteľstva mestskej časti Bratislava-Petržalka splatných k 30.4.2007_________________________________________

Starosta uviedol materiál. Materiál je predkladaný na každom rokovaní miestneho zastupiteľstva, ide o formu poslaneckej kontroly ako sa plnia prijaté uznesenia.

Hlasovalo sa bez diskusie.

Hlasovaním bol návrh uznesenia schválený - za 36 (jednomyseľne) – návrh bol prijatý.

Z á v e r :
viď uznesenie č. 52

2. Výročná správa,  záverečný účet a finančné usporiadanie mestskej časti Bratislava-Petržalka za rok 2006____________________________________________________

Ing. Lukáček, vedúci finančného odd. uviedol materiál. 

Diskusia:
p. Novota – obrátil sa s otázkou k výdavku 131 tis. Sk – informačná tabuľa na Romanovej ul. – požiadal o vysvetlenie
p. Miškanin – poverený prednosta: od firmy JTK, s.r.o. prišli 3 návrhy na zhotovenie tabule, bola vybraná varianta č. 2 v cene 110 670,- Sk: celohliníková hranatá konštrukcia, strieborná farba (rozmer skrinky 125x120x10 cm, celkový rozmer 550x120x10 cm, plexisklo číre 5 mm (4 ks) o rozmere 100x100 cm, presvietenie: žiarivková trubica, uzamykanie: fab - zámok, rok realizácie: 2006

Hlasovaním bol návrh uznesenia schválený  – za 36 (jednomyseľne) – návrh bol prijatý.

Z á v e r :
viď uznesenie č. 53

3. Návrh na využitie objektu Zariadenia opatrovateľskej služby na Mlynarovičovej ul. č. 23 a Strediska sociálnych služieb Petržalka na Vavilovovej ul. č. 18_________

Poverený prednosta Ing. Miškanin uviedol a zdôvodnil materiál.

Diskusia:
p. Hrdlička – k číslam v prílohách materiálu č. 8 a č. 9: ide o nezrovnalosti a požiadal o vysvetlenie čísiel v prílohe č. 8
p. Novota – pripomienky k materiálu: ide o skryté riziká pri prevádzkovaní objektu, dotácia od štátu je neistá, je málo personálu na výkon a prácu, vyskytujú sa nepresnosti pri vyhodnotení a nesprávne údaje, k navrhnutým alternatívam: otázka, prečo je uvedený ako jediný prevádzkovateľ Stredisko sociálnych služieb Petržalka, zdravá by bola konkurencia a odporučil vypísať ponukové konanie na prevádzkovateľa, iní poskytovatelia ponúknu aj služby nad rámec (duchovné služby), podal návrh: vyhlásiť ponukové konanie (termín: 20.6.2007), do ktorého sa môže prihlásiť aj SSS Petržalka, na vyhodnotenie ponúk vytvoriť špeciálnu komisiu (termín: 5.6.2007)
p. Plšeková – predsedníčka poslaneckého klubu SDKÚ-DS požiadala o krátku prestávku

Starosta vyhlásil 15 min. prestávku na poradu poslaneckých klubov.

p. Plšeková – po porade klubu SDKÚ-DS – navrhujú prerušenie rokovania k materiálu
p. Augustín – poznámka k číslam v prílohách č. 8 a č. 9 – zariadenie na Mlynarovičovej nemôže priniesť zisk a narastala by strata – odporúča variant č. 3
p. Janota – ako účastník rôznych projektov musí skonštatovať, že straty sú enormné v týchto zariadeniach, súhlasí s variantom č. 3, ktorý zabráni stratám
p. Fiala – predseda za poslanecký klub KDH: stotožňujú sa s návrhom poslanca Novotu, zrejme nebude v poslaneckom zbore jednotné stanovisko, či zariadenie takéhoto typu má byť v správe mestskej časti, máme zrekonštruované zariadenie bez vybavenia, nie je mu ľahostajné, či to za peniaze mestskej časti zariadime a dáme do prenájmu, na riaditeľku SSS - v správe nie sú žiadne negatíva, o prevádzkovanie zariadenia budú mať záujem rôzne subjekty, treba vybrať najlepšie riešenie
p. Ftáčnik – informoval, že na MŠ Fedinova prišlo 10 ponúk (nie je ani zrekonštruovaná), o sociálno-zdravotnícke služby záujem je, dobré je poznať trh, odporučil poslaneckým klubom prediskutovať finančné veci a o ďalšom postupe budú starostu informovať predsedovia klubov, k materiálu prerušil rokovanie

Hlasovanie za prerušenie rokovania k materiálu – za 31, proti 2, zdržali sa 5 – návrh bol prijatý.

Záver: 

Rokovanie k materiálu bolo prerušené s tým, že o ďalšom postupe budú starostu informovať predsedovia klubov.
----------

4. Ponuka partnerstva pre službu tiesňovej starostlivosti pre mestskú časť Bratislava-Petržalka______________________________________________________________

Mgr. Kováč, 1. zástupca starostu uviedol a zdôvodnil materiál.

Diskusia:
p. Sotníková – doplnila p. Kováča: v komisii SVaZ a bytovej o materiále rokovali a súhlasili s návrhom, ide o krok k službám starším občanom (služba funguje napr.: v Starom meste, v Nitre, v Banskej Bystrici, ...), je to pomoc občanom a so službou sú dobré skúsenosti
p. Belohorec – ide o dobrý projekt, navrhol ho podporiť

Hlasovaním bol návrh uznesenia schválený – za 38 (jednomyseľne) – návrh bol prijatý.

Z á v e r :
viď uznesenie č. 54

5. Návrh na prevod vlastníctva nebytového priestoru (obchodno-prevádzkový priestor) v správe mestskej časti Bratislava-Petržalka________________________

Ing. Plačková, vedúca odd. podnikateľských činností uviedla materiál. Ide opakovanú žiadosť, v januári bola prerokovaná, nebolo však prijaté uznesenie k návrhu.

Diskusia:
p. Ftáčnik – nebytový priestor sa neodpredal, pretože poslanci chceli zásady odpredajov, na MsZ bude prijaté VZN o odpredaji nebytových priestorov, teraz sa musíme vyjadriť jednoznačne
p. Rusnok – oboznámil s rokovaním komisie SMM: p. Šovčíková priestor mala krátko prenajatý, rozsiahlo rekonštruuje, rozhodli sa počkať na reálnu prevádzku, pretože t.č. mení aj účel využitia priestoru, komisia neschválila odpredaj žiadateľke, nevedia, čo tam vlastne bude robiť
p. Fiala – dal pozmeňovací návrh – cenu zvýšil na 10 000,- Sk/m²
p. Ftáčnik – odporučil najprv rozhodnúť o odpredaji a v prípade kladného rozhodnutia, hlasovať o cene
p. Kimerlingová – najprv hlasovať o zmene uznesenia

Návrhová komisia odporučila najprv hlasovať o návrhu starostu a v kladnom prípade potom hlasovať o návrhu p. Fialu – zvýšenie sumy na 10 000,- Sk/m².

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka – v alternatíve  n e s ch v a ľ u j e:

01. Oľga Adamčiaková	za
02. Ľudovít Augustín                                        	za
03. Mariana Bakerová        	za
04. Michal Belohorec        	za
05. Anton Brath	proti 
06. Miloš Čambál	za
07. Andrea Čapčeková	za
08. Marián Dragúň	ospravedlnený
09. Ľubica Dudová	za
10. Ľudmila Farkašovská			za
11. Stanislav Fiala	zdržal sa
12. Dušan Figel	za
13. Peter Guttman	za
14. Ľudovít Hanák	neprítomný
15. Peter Hrdlička	za
16. Stanislav Janota	zdržal sa
17. Viera Kimerlingová	zdržala sa
18. Juraj Kocka 	proti
19. Miloslav Košina	za
20. Juraj Kováč	za
21. Juraj Kříž	za
22. Eugen Lexmann	za
23. Mária Lucká                                       	zdržala sa
24. Zuzana Lukačková	za
25. Tomáš Mikus	za
26. Karol Nitranský  				za
27. Michal Novota	 			zdržal sa
28. Viera Palková	zdržala sa	
29. Rastislav Pavlík 				za
30. Alexandra Petrisková	zdržala sa
31. Iveta Plšeková	za
32. Michal Radosa		za
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach	zdržal sa
37. Jozef Szabó 					za
38. František Šebej 				neprítomný
39. Anton Šmotlák	zdržal sa
40. Tomáš Weissensteiner	neprítomný

Hlasovanie: prítomných 37, za 26, proti 2, zdržali sa 9.

O návrhu poslanca p. Fialu sa nehlasovalo – je irelevantný.

Z á v e r :
viď uznesenie č. 55

6. Vyhodnotenie  plnenia uznesení Miestneho zastupiteľstva mestskej časti Bratislava-Petržalka splatných z predchádzajúceho volebného obdobia_________

Starosta uviedol materiál.

Diskusia:
p. Čapčeková – podala návrh v uzn. MZ č. 309 z 28.2.2006 doplniť text: - prepis návrhu viď v bode 9A – Rôzne
p. Ftáčnik – odporučil poslankyni predniesť tento návrh v bode „Rôzne“ - text pôvodného uznesenia sa nemôže meniť, ide o rozšírenie uznesenia (nie nové textácie)

Hlasovaním bol návrh uznesenia schválený – za 38 (jednomyseľne) – návrh bol prijatý.

Z á v e r :
viď uznesenie č. 56

7. Správa z mimoriadnej kontroly postupu zamestnancov mestskej časti Bratislava-Petržalka vo veci stavebného objektu - sadovnícke úpravy, ktoré sú súčasťou stavby Polyfunkčný mestský blok, Rusovská cesta, Bratislava___________________________

Ing. Skovajsa, miestny kontrolór uviedol a zdôvodnil materiál. Skonštatoval, že nedošlo k žiadnemu porušeniu pravidiel. 

Diskusia:
p. Augustín – poučenie z minulosti, ukážka nespolupráce stavebného úradu s mestskou časťou ako celku, stavebný úrad mal upozorniť alebo konať, prišli sme o 2,7 mil. Sk
p. Farkašovská – otázka, o koľko peňazí sme prišli
p. Belohorec – závažný materiál, dáva návrh na uznesenie s úlohou pre prednostu vyvodiť osobnú zodpovednosť voči zamestnancom za spôsobenú škodu
p. Pavlík – investor našiel dieru v legislatíve a využil ju, mestská časť musí dať financie na park, takéto chyby nech sa neopakujú, fy Encont, s.r.o. je neseriózny investor
p. Kimerlingová – nejde o medzeru v legislatíve, rozhodnutie o zmene je na rozhodovacom orgáne, v r. 2003 sa súhlasilo s rozetapizovaním stavby, je toho viac, odovzdaním do užívania a skolaudovaním sa stratia páky na dobudovanie najmenej lukratívnych vecí, návrh na uznesenie p. Belohorca je nevykonateľný
p. Ftáčnik – konečné rozhodnutie podpíše starosta, čo chce miestne zastupiteľstvo dosiahnuť
p. Guttman – súhlasil s názorom p. Kimerlingovej, ide o konanie v rozpore so záujmami mestskej časti zo strany zamestnancov, ktorí materiál pripravili na podpis, k poslancovi Belohorcovi: navrhol doplniť text návrhu o „zanedbanie“ a vypustiť pojem „právnu dieru“
p. Nitranský – hovoril o tom, ako to funguje v súkromnej firme – sú jednoznačné zmluvy uzatvorené a ak sa objaví nedostatok – ide o vec zodpovednosti
p. Kováč – do miestneho zastupiteľstva bude predložený metodický pokyn na predkladanie materiálov územného a stavebného konania s určením zodpovednosti, aby sa nič neprehliadlo
p. Doktorovová – poslankyňa MsZ – priestor je upravený, ale treba dbať na dodržiavanie zmlúv, dňa 28.8.2006 došlo k chybe, že mestská časť urobí parčík, je možné identifikovať, kde sa stala chyba, návrh uznesenia je správny, spýtala sa, kto bude ošetrovať a spravovať toto územie
p. Janota – problém vymožiteľnosti plnenia dohôd je dlhodobý, mnohé zmluvy pri predaji nie sú realizovateľné, obchádzajú sa, riešením by bol buď predaj pozemku a nový vlastník je povinný udržiavať pozemok alebo vyššia suma za odpredaj pozemku
p. Hrdlička – z porád Ing. Vávru: otázka, či sa uskutočnilo rokovanie s firmou Encont, s.r.o. (Ing. Šaling bol zodpovedný), odporučil iniciovať nové rokovanie a neuspokojiť sa len s konštatovaním, je to naša povinnosť získať späť aspoň časť peňazí
p. Fiala – spýtal sa, či firma Encont, s.r.o. alebo jej predstavitelia majú nejaké aktivity v mestskej časti Petržalka
p. Skovajsa – zhodnotil diskusiu
p. Šaling – 2,7 mil. Sk boli rozpočtované peniaze – ide asi o 2,3 mil. Sk, je to náš majetok v starostlivosti mestskej časti Petržalka, z úlohy zástupcu starostu Ing. Vávru projekt vypracovalo odd. životného prostredia , rokovanie s firmou Encont, s.r.o. sa neuskutočnilo
p. Čurná – nemá vedomosť o aktivitách fy Encont, s.r.o. v mestskej časti
p. Vávra – niekoľko porád bolo s fy Encont v r. 2006 ohľadne problémov parčíka a riešilo sa, že v stavebnom konaní nebolo uložené firme realizovať parčík, časť chodníka (cca 100 m) firma urobila, celú investíciu však nerealizovala
p. Kováč – otázka, odkiaľ sa vzali peniaze, keď poslanci neschválili rozpočet, fy Encont chce, aby parkovisko bolo odovzdané do správy mestskej časti
p. Šaling – peniaze boli z konta zelene r. 2007
p. Kováč – to nemalo byť na parčík, malo to byť v komisii ŽP
p. Janigová – ide o štandardnú požiadavku magistrátu (rokovanie medzi firmou a magistrátom), odovzdali do správy magistrátu a následne nám
p. Lexmann – v komisii ŽP dali odporúčanie na financovanie z konta zelene
p. Kováč – komisia ŽP mala rozhodovať o posúdení a uhrádzaní faktúr, sadovnícke úpravy nie sú v jej kompetencii
p. Ftáčnik – nie je na to uznesenie, poskytneme záznam z rokovania miestneho zastupiteľstva o rozpočte a záznam z komisie životného prostredia, zodpovedné: organizačné odd. a Ing. Šaling

Návrhová komisia obdržala dva doplňujúce návrhy:

Poslanci Belohorec a Guttman:

1. návrh:

„Miestne zastupiteľstvo ukladá prednostovi Ing. Miškaninovi vyvodiť osobnú zodpovednosť voči osobám a zamestnancom miestneho úradu Petržalka za nedbanlivosť, nezodpovednosť a konanie v rozpore so záujmom mestskej časti pri schvaľovaní stavebných zmien sadovníckych úprav pri polyfunkčnom mestskom bloku Rusovská cesta, kde sadovnícke práce mal pôvodne realizovať investor Encont, s.r.o.“

Hlasovanie za návrh: za 30, proti 0, zdržali sa 5 – návrh bol prijatý.

2. návrh:

„Miestne zastupiteľstvo ukladá prednostovi iniciovať rokovanie s firmou Encont, s.r.o. o príspevku na realizáciu projektu s termínom do 26.6.2007“.

Hlasovanie za návrh: za 37, proti 0, zdržali sa 0 – návrh bol prijatý.

Hlasovaním bol návrh uznesenia schválený – za 37( jednomyseľne) – návrh bol prijatý.

Z á v e r :
viď uznesenie č. 57

8. Návrh na odvolanie a voľbu členov rady Fondu statickej dopravy v mestskej časti Bratislava-Petržalka_______________________________________________________

Poverený prednosta Ing. Miškanin uviedol materiál.

Diskusia:
p. Ftáčnik – navrhol odvolať len poslancov (Ing. Vávra a Ing. Nitranský) a zvoliť nových dvoch poslancov (Ing. Košina, Ing. Radosa)
p. Kimerlingová – za predsedu rady navrhla poslanca Augustína, sama sa vzdáva členstva a navrhuje p. Guttmana
p. Plšeková – za podpredsedu navrhuje poslanca Hanáka
p. Ftáčnik – odporučil najprv odvolať bývalého predsedu a podpredsedu

Hlasovanie:

1.	- za odvolanie bývalého predsedu a podpredsedu a členov p. Kimerlingovú, p. Nitranského a p. Vávru –  za 37 (jednomyseľne) – návrh bol prijatý
2.	- za voľbu p. Košinu, p. Radosu a p. Guttmana za členov rady – za 35, proti 0, zdržali sa 2 – návrh bol prijatý.
3.	- za voľbu p. Augustína za predsedu rady – za 35, proti 0, zdržali sa 2 - návrh bol prijatý.
4.	- za voľbu p. Hanáka za podpredsedu rady – za 36, proti 0, zdržal sa 1 - návrh bol prijatý.

Hlasovaním bol návrh uznesenia schválený – návrh bol prijatý.

Z á v e r :
viď uznesenie č. 58

9. Návrh na vymenovanie Ing. Pavla Kleinerta za riaditeľa m.p. Verejnoprospešné služby od 1. júna 2007______________________________________________________

Starosta uviedol materiál, požiadal Ing. Kleinerta o krátke predstavenie sa.

p. Kleinert – predstavil sa, jeho plány – ekonomická a personálna stabilizácia na dosiahnutie činnosti na profesionálnej úrovni (podnik sa teraz pohybuje v kladných číslach), z plánovaných nových aktivít spomenul spoluprácu s občianskymi združeniami (obnova detských ihrísk), s Bytovým podnikom Petržalka a Bytovým družstvom Petržalka (vylepšenie  kontajnerových stojísk), ďalej rozšíriť činnosť v oblasti kosenia v Petržalke (2 plochy), dobudovanie dvora v m.p. VPS, zdokonalenie zberu a separácie odpadu (na realizáciu jeho plánov je potrebné zvýšiť počet zamestnancov s  finančnou motiváciou a rozšírením strojovej techniky), nakoniec vyjadril nádej na dobrú spoluprácu

O personálnych otázkach sa volí tajnou voľbou.

p. Ftáčnik – požiadal predsedov poslaneckých klubov o návrhy do volebnej komisie
p. Fiala – za klub KDH: navrhol p. Bakerovú 
p. Plšeková – za klub SDKÚ-DÚ: navrhla p. Košinu
p. Ftáčnik – nezávislý: navrhol p. Kocku

Prebehla tajná voľba.

Výsledky hlasovania:
Volebná komisia skonštatovala, že k voľbe riaditeľa m.p. VPS bolo odovzdaných 38 platných hlasovacích lístkov, z celkového počtu 38 prítomných poslancov. 
Po sčítaní hlasov bolo:
-	za - 36 poslancov
-	zdržal sa - 1
-	proti - 1.

p. Kleinert – záverom sa poďakoval za dôveru a dúfa, že budú s jeho prácou spokojní

Z á v e r :
Volebná komisia skonštatovala, že Ing. Pavol Kleinert bol zvolený za riaditeľa m.p. VPS s počtom hlasov 36.

viď uznesenie č. 59
10. Interpelácie:

p. Novota – písomne interpeloval starostu ohľadom totálneho zbúrania historického domčeka Dámskeho tenisového klubu bez stavebného povolenia. Podobná budova je ešte na Kopčianskej ul., kde majiteľ chce budovu zachovať a zveľadiť. Poslanec požiadal o odpoveď, čo urobila mestská časť Petržalka, na zabránenie resp. zastavenie zbúrania tejto budovy a s akým úspechom a aký bude sankčný postup z hľadiska naplnenia stavebného poriadku.
p. Ftáčnik – poslanec dostane písomnú odpoveď, Informoval, že Incheba bez stavebného povolenia zbúrala objekt, ktorý nebol zapísaný v zozname chránených pamiatok, bude nasledovať sankčný postih z našej strany, už je neskoro na záchranu objektu
p. Pavlík – 1. K zbúraniu objektu v areáli Incheby – riaditeľ Rozin, majiteľ Incheby je poslanec MsZ a VÚC (kandidoval i do nášho MZ) – jeho čin chápe ako podraz voči obyvateľom Bratislavy.
2. Písomne interpeloval starostu ohľadom výrubu stromov na spojnici ciest Einsteinova s cestou na hraničný prechod Berg. Otázka, či je mestská časť informovaná o výrubových aktivitách, keďže ide o veľkú časť lesa a žiada ďalšie i informácie k výrubu. V prípade nezákonných aktivít žiada o prešetrenie a následné odstúpenie na polícii, príp. iné vecné a miestne príslušné orgány verejnej správy.
p. Petrisková – poďakovala za odpoveď na interpeláciu z predchádzajúceho rokovania MZ
p. Plšeková – ústne interpelovala prednostu: z Hrobákovej ul. sa množia sťažnosti obyvateľov na kosenie lokality (t.č. nie je kosené) a koľkokrát sa ročne kosí
p. Kováč – neplní sa uznesenie MZ, keď predseda komisie MZ p. Lexman nedostáva na odsúhlasenie faktúry za kosenie, otázka, prečo je to tak
p. Belohorec – písomne požiadal o vysvetlenie stavby, ktorá je plánovaná na Hálovej ul.: 
	- kto bude realizovať stavbu a v akom termíne
	- aké parametre bude mať budova
	- či bolo rokovanie s občanmi Hálovej ul., v opačnom prípade prečo
	- aký je prínos plánovanej stavby pre lokalitu
- kde investor plánuje vybudovať parkovacie plochy dostupné aj pre terajších obyvateľov Hálovej ul.
- či boli brané do úvahy životné podmienky, ktoré sa budú meniť staveniskom a stavbou
p. Fiala – za poslanecký klub KDH: navrhol pripraviť adekvátne alternatívy na užitočné riešenie priestorov v m.p. KZP a v Technopole
p. Ftáčnik – rozhodnutie je v kompetencii poslancov, spracujeme materiál a na rokovaní MZ sa rozhodne (1. – rekonštrukcia 8. posch. budovy Technopolu na zasadačku s hlasovacím zariadením, 2. – rekonštrukcia kinosály v DK Zrkadlový háj)
p. Šaling – k výrubu stromov v Pečenskom lese (je vo vlastníctve lesov SR, závod Palárikovo) a ide o plánovaný výrub stromov, kosenie na Hrobákovej ul. – druhá kosba sa uskutoční v tejto lokalite do 4.6.2007
p. Briganová – vedúca ÚKaSP - k Hálovej ul. – stavebný úrad nemá informácie o plánovanej stavbe
p. Lucká – interpelovala zabezpečenie prejazdnosti vjazdu k objektu Tupolevova č. 1, 3, 5, 7 – autá pravidelne parkujú na vjazde k tomuto objektu, tým zabraňujú vjazdu obslužných vozidiel a sťažujú prejazd osobných áut a navyše parkovaním v zeleni ničia životné prostredie. Okrem toho požiadala o zváženie možnosti zákazu parkovania na pravej strane Tupolevovej ul. smerom k Jiráskovej. V blízkosti sa nachádzajú dve veľké parkovacie plochy pre možnosti parkovania vo večerných hodinách.

11. Rôzne

p. Augustín – ústne informoval (z podnetu obyvateľov) na zlú dopravnú situáciu pri Veľkom Draždiaku pri tenisovom centre TJ Právnik a pri ďalších prevádzkach, kvôli pretrvávajúcim sťažnostiam navrhuje Mestskej polícii zvýšiť v tomto úseku kontroly, dochádza ku kolíziám s chodcami, šoféri sú nedisciplinovaní, parkujú v zeleni, odporučil situáciu zvážiť, porušujú sa tu predpisy (veľká rýchlosť, ohrozovanie chodcov) – riešením by bolo rozšírenie chodníka a vyhradenie pásu pre peších od NsP Antolská
p. Čambál – predseda KOVZ – konštatoval, že poslanci si splnili povinnosť vyplývajúcu zo zákona o ochrane verejného záujmu v danom termíne
p. Čapčeková – dala podnet na návrh nového uznesenia a zrušenie uznesenia MZ č. 309 z 28.2.2006 s textom:
	„Miestne zastupiteľstvo ukladá prednostovi miestneho úradu a riaditeľom miestnych podnikov
1.	zabezpečiť zverejnenie všetkých výberových konaní na internetovej stránke mestskej časti Bratislava-Petržalka na dobu najmenej 10 dní
2.	zabezpečiť vytvorenie na internetovej stránke mestskej časti Bratislava-Petržalka schránku „Archív verejných súťaží a výberových konaní“
3.	zabezpečiť po uplynutí 10-dňovej lehoty presunutie všetkých zverejnených výberových konaní do novovytvoreného archívu verejných súťaží a výberových konaní zriadenom na internetovej stránke mestskej časti Bratislava-Petržalka s kontrolou jedenkrát ročne“.

Hlasovanie za návrh:  prítomných 38, za 38 (jednomyseľne), proti 0, zdržal sa 0 – návrh bol prijatý.

Z á v e r :
viď uznesenie č. 60

p. Petrisková – písomne požiadala Ing. Šalinga, vedúceho odd. ŽP o informáciu ohľadne čistoty kontajnerových stojísk a zmeny poskytovateľa služieb:
1. Požiadala o vyjasnenie kompetencií v rámci dodržiavania VZN hl. mesta SR č. 6/2004, konkrétne bod: (1) Rozsah zmluvných podmienok ... bod m) .. v dňoch odvozu odstrániť znečistenie na stanovišti... keďže vystupujú (?) traja zúčastnení: fy, OLO, a.s., správcovia priľahlých bytov a občania – súkromné osoby.
2. Či sa uvažuje o poskytovaní služieb m.p. VPS na požiadanie jednotlivých správcov.
p. Lexmann – firma OLO, a.s. začala iniciatívne odvážať veľkorozmerný odpad, kontajnery však nestačia, vyhovujúce by bolo odvážať odpad celoročne do zberných dvorov prostredníctvom m.p. VPS (dvor je však malý), dal návrh uznesenia:
	„Miestne zastupiteľstvo ukladá prednostovi miestneho úradu začať s prípravou budovania zberného dvora na území mestskej časti Petržalka a informáciu predložiť na rokovanie MZ v septembri 2007“. 

Hlasovanie za predložený návrh – za 38 (jednomyseľne) – návrh bol schválený.

Z á v e r :
viď uznesenie č. 61

p. Košina – na podnet občanov z Wolkrovej ul. (pri vjazde a výjazde) – či je možné riešenie dopravnej situácie vodorovným označením po kolaudácii nového parkoviska (vozidlá stavby bránia vjazdu a výjazdu na ulicu)
p. Guttman – dal návrh uznesenia: „MZ ukladá prednostovi miestneho úradu zverejňovať na internete zápisy zo zasadnutí miestneho zastupiteľstva mestskej časti Bratislava-Petržalka“.
p. Ftáčnik – o návrhu sa nehlasovalo, súhlasil s ním, autoremedúrou ho akceptuje
p. Belohorec – dal návrh uznesenia: „MZ ukladá prednostovi miestneho úradu preveriť použitie rozpočtových finančných prostriedkov na vybudovanie parku Rusovská cesta – Gercenova ul. do 26.6.2007.

Hlasovanie za návrh: prítomných 38, za 37, proti 0, zdržal sa 1 – návrh bol prijatý.

Z á v e r :
viď uznesenie č. 62

p. Skovajsa – dal návrh na presun výkonu uznesenia MZ č. 18 z 30.1.2007 v časti „Kontrola čerpania finančných prostriedkov z rozpočtu  mestskej časti Bratislava-Petržalka na realizáciu vybraného projektu spolufinancovania z Eurofondov“ na obdobie II. polroku 2007.

Hlasovaním za návrh: – za 38 (jednomyseľne) – návrh bol prijatý.

Z á v e r :
viď uznesenie č. 63

p. Ftáčnik – informoval o verejnom zhromaždení k MHD dňa 31.5.2007 v Cik Cak Centre o 16.00 hod. s účasťou obyvateľov. Pozvaní sú námestník Cílek, riaditeľ DPB a ostatní. Súčasne pozval poslancov na stretnutie (primárne členov dopravnej komisie).
Bude prebiehať diskusia o verejnej doprave s účasťou občanov. Mesto pripravuje materiál o doprave na rokovanie MsZ za účasti mestských častí.
----------

	Na záver starosta mestskej časti Bratislava-Petržalka skonštatoval, že program zasadnutia miestneho zastupiteľstva bol prerokovaný, poďakoval prítomným za účasť a ukončil rokovanie.
----------

K zápisnici z rokovanie miestneho zastupiteľstva dňa 29.5.2007:

____________________________                             ___________________________
Doc. RNDr. Milan Ftáčnik, CSc.                                 Ing. Marián Miškanin, PhD.
               starosta	 prednosta MÚ

Overovatelia zápisu:________________________
		Anna Sotníková

			_________________________
	Ing. Juraj Kocka

Zapísala:		_________________________
	Lýdia Poláková